เรื่องร้องเรียน: ฝากหน่อยค่ะ ช่วงเช้าและเย็น ก่อนโรงเรียนเข้าและเลิกเรียน จะรบกวนช่วยขอความกรุณาร่วมมือจากแม่ค้าหรือคนแถวนั้นในการขายขางบริเวณถนนเนื่องจากทำให้รถติดและนักเรียนข้ามถนนลำบาก โดยเฉพาะที่จอดขายบริเวณสี่แยกค่ะ ทราบอยู่ว่ามีการขออนุญาติจากเจ้าหน้าที่แล้ว แต่ขอรบกวนแค่ช่วงเวลาก่อนเข้าโรงเรียนค่ะ ขอบคุณค่ะ
การดำเนินการของเจ้าหน้าที่: ฝ่ายเทศกิจ มอบหมายงานตรวจและบังคับการ จัดเจ้าหน้าที่เทศกิจชุดสายตรวจ 251 ออกตรวจสอบกรณีรถติดจากแม่ค้าจอดรถขายบริเวณสี่แยกซอยอ่อนนุช 70/1 แยก 2 ซึ่งจากการตรวจสอบได้ทำการจัดระเบียบผู้ค้าพร้อมประชาสัมพันธ์ให้ทราบถึงความผิดตามมาตรา 20 จำหน่ายสินค้าบนถนน หรือในสถานสาธารณะ และให้ทำการแก้ไขให้เรียบร้อย ตามมาตรา 46 แห่ง พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ. 2535 แต่อย่างใดก็ดีในส่วนการจอดรถในที่ห้ามจอดจะประสานเจ้าหน้าที่ตำรวจจราจร สน.ประเวศ ดำเนินการตามอำนาจหน้าที่ต่อไป
ความเห็นของผู้แจ้ง: วันที่มีปัญหามากๆ คือวันอังคารถึงศุกร์ช่วง 7.00-8.30และ15.30-17.00 เทศกิจมาในวันจันทร์และมาช่วงไม่เร่งด่วน ย่อมไม่พบปัญหาที่แท้จริง อย่างเช่น รถจอดขายน้ำขวางตู้ไปรษณีย์หรือจอดรถขายสินค้าตรงสี่แยก ทำให้รถที่จอดรับส่งนักเรียนไม่สามารถแอบข้างทางเพื่อส่งนักเรียนได้ อย่างไรก้อได้ถ้าทางเขตมาตีเส้นห้ามจอด จัดจุดขายสินค้าให้แม่ค้าที่จอดบริเวณแยก กวดขันและทำอย่างจริงจังค่ะ
พื้นที่: แขวงประเวศ เขตประเวศ กรุงเทพมหานคร